open-index/open-wikipedia-markdown huggingface dataset:
Helga og Flóra

***Helga og Flóra*** (spænska: *Helga y Flora*) er síleskur sjónvarpsþáttur. 

## Persónur

* Alejandro Sieveking (†).
* Catalina Saavedra.
* Amalia Kassai.
* Hernán Contreras.
* Tiago Correa.
* Ernesto Meléndez.
* Daniela Lhorente.
* Alessandra Guerzoni.
* Geraldine Neary.
* Giordano Rossi.
* Aldo Parodi.
* Mario Ossandón.
* Daniel Antivilo.
* Juan Carlos Maldonado.
* Ernesto Gutiérrez.
* Isidora Loyola .
* Lisandro Cabascango.
* Patricio Riquelme.
* Ernesto Gutiérrez (†).

## Tilvísanir
Kroppinbakur

Kroppinbakur (Sousa-ættkvíslin)

Tvær tegundir hlýsjávarhöfrunga tilheyra ættkvísl kroppinbaka, kryppuhöfrungur (Sousa chinensis) sem finnst á stórum svæðum á Indlandshafi og hnúðhöfrungur (Sousa teuzii) sem lifir undan ströndum Vestur-Afríku og í Gíneuflóa. Báðar þessar tegundir eru um 2,5 m á lengd og vega um 150 kg. Bæði kryppuhöfrungur og hnúðhöfrungur eru algengastir í grunnum strandsjó, í árósum og nærri leiruviðarfenjum. Kryppuhöfrungar eru einstakir að því leyti að þeir geta farið yfir þurrt land án þess að fara sér að voða þegar þeir velta sér yfir sandeyrar.
Hans og Gréta

**Hans og Gréta** er þekkt þýsk barnasaga sem Grimmsbræður gáfu út árið 1812. Sagan segir frá systkinunum Hans og Grétu sem eru skilin eftir í skógi og rekast á norn sem býr í sælgætishúsi. Nornin reynir að fita börnin þar sem hún hyggst éta þau. Grétu tekst að leika á nornina og þau flýja þaðan með fjársjóð. Mörg leikrit og önnur verk hafa verið samin út frá sögunni.
Persónubundin réttindi

**Persónubundin réttindi** eru hvers kyns réttindi sem eru bundin við tiltekna persónu og eru ekki framseljanleg í lifandi lífi né erfast. Dæmi um slík réttindi er kosningaréttur í opinberum kosningum og ríkisborgararéttur.
Sannleiksregla stjórnsýsluréttarins

**Sannleiksregla stjórnsýsluréttarins** er meginregla í stjórnsýslurétti er felst í því að við meðferð mála sé stjórnvaldinu (eða öðrum handhafa stjórnsýsluvalds) skylt að taka stjórnvaldsákvarðanir í samræmi við sannleikann hverju sinni. Af þessu leiðir er stjórnvaldið ekki bundið af framsettum kröfum aðila málsins né gögnum hans, og getur jafnvel aflað sér gagna annars staðar frá eða tekið mið af breyttum aðstæðum frá því málareksturinn hófst.
Talnagrind

**Talnagrind** er reiknitól notað við samlagningu og frádrátt en uppruni þess er óþekktur. Þrátt fyrir að reiknivélar og tölvur séu algengar í dag er margt verslunarfólk í Austur-Evrópu, Rússlandi, Kína og Afríku sem enn notar talnagrindur, auk þess sem þær eru oft notaðar við kennslu. Fólk með sjónrænar skerðingar sem gerir þeim ókleift að nota reiknivélar gætu notað talnagrindur.
Upplýsingabeiðni

**Upplýsingabeiðni** er í upplýsingarétti beiðni send til aðila sem þarf svo að afgreiða beiðnina. Beiðnin getur ýmist verið afgreidd á þann hátt að fallist er á að veita hinar umbeðnu upplýsingar, henni synjað, vísað frá, eða blanda af þessu. Almennt séð ríkja mismunandi kröfur til uppsetningu upplýsingabeiðna, meðal annars með tilliti til hversu nákvæmlega þurfi að afmarka upplýsingarnar sem óskað er eftir. Eftir atvikum gæti verið innheimt gjald fyrir afgreiðslu beiðninnar eða fyrir gögnin sjálf.

Algengt er að í upplýsingaréttinum séu tilgreindar ýmsar undanþágur frá því að afhenda upplýsingar, svo sem á grundvelli þjóðaröryggis eða persónuverndar, en einnig gæti hafa verið farin sú leið að veita ríkari heimild til að veita upplýsingar en skyldan nær yfir, svo framarlega sem afhendingin er ekki bönnuð sérstaklega.
Teningur

**Teningur** er lítill hlutur með merktum hliðum sem fólk kastar til að fá tilviljanakenndar tölur eða önnur tákn, oft í tengslum við spil. Algengast er að teningar séu með sex hliðum og þær merktar með tölum frá einn og upp í sex, þó til séu teningar merktir með öðrum hætti og jafnvel með öðrum fjölda hliða. Einnig eru til staðar heimildir um að teningar hafi stundum verið notaðir við framkvæmd guðsdóma. Uppruni teninga er óþekktur en þeir eru taldir hafa verið í notkun fyrir upphaf ritaðrar mannkynssögu.
Cluedo

**Cluedo** (einnig þekkt sem **Clue** í Bandaríkjunum) er borðspil hannað af Anthony E. Pratt árið 1943 og er nú gefið út af Hasbro. Spilið gengur út á að 3-6 spilarar keppa á móti hver öðrum um að leysa morðgátu með því að finna út hver morðinginn var, hvar morðið átti sér stað og hvert morðvopnið var. Fjölmörg afbrigði eru af spilinu og þar á meðal þemu út frá ýmsum söguheimum, svo sem Harry Potter.
Viskustykki

**Viskustykki** er klútur, oftast um 40sm * 80 sm sem notaður er til að þurrka vatn og sápu af blautu leirtau. Viskustykki eru oft úr bómull. Orðið er tökuorð úr dönsku.
## Heimild
*
Sturta

**Sturta** vísar ýmis til staðar þar sem fólk baðar sig með því að nota tæki sem spreyjar það ítrekað með vatni eða til tækisins sjálfs. Staðurinn er oftast nær innan baðherbergisins og búningsklefa sundlauga, og eftir atvikum eru þær hluti af uppsetningu baðkars. Venjulega er hægt að stilla vatnshitann, vatnsþrýstinginn, eða mynstrið sem vatnið spreyjast út. Áður fyrr var algengt að fólk nýtti sér fossa í þessum tilgangi.
Stjórnsýslukæra

**Stjórnsýslukæra** er „réttarúrræði [sem] aðili máls eða annar sá sem á kærurétt [hefur til að skjóta] stjórnvaldsákvörðun til æðra stjórnvalds sem þá sé skylt að endurskoða ákvörðunina“. Rétturinn gæti verið bundinn tilteknum skilyrðum, svo sem kæruheimild eða kærufresti. Í íslenskum rétti er litið svo á að æðra stjórnvaldinu sé heimilt að endurskoða allt málið sem heild, sbr. sannleiksregluna, og það sé því ekki takmarkað við nákvæmlega það sem fór fram við málsmeðferð lægra setta stjórnvaldsins. Æðra setta stjórnvaldið gæti því við beitingu þessa valds ákveðið að staðfesta hina kærðu stjórnvaldsákvörðun, breytt henni, ógilt hana í heild eða hluta, vísað málinu frá, vísað málinu aftur til lægra setta stjórnvaldsins, eða fellt það niður, svo dæmi séu tekin.

## Tilvísanir
Kæruheimild

**Kæruheimild** er í lögfræði heimild aðila máls til að kæra úrlausn stjórnvalds eða dómstóls á máli til annars aðila í stjórnkerfinu. Innan stjórnsýslunnar og dómstóla á Íslandi er almennt ekki heimilt að kæra úrlausn lægra setts aðila til æðra setts aðila án þess að lagaheimild eða venja kveði á um að það sé leyfilegt. Hins vegar er meginreglan sú að heimilt sé að kæra stjórnvaldsákvarðanir beint til dómstóla án þess að tæma öll úrræði innan hennar, þó athuga þurfi að íslenskir dómstólar hafa viðurkennt í sumum tilvikum að sumar ákvarðanir innan framkvæmdarvaldsins séu ekki kæranlegar til dómstóla og að einstök lagaákvæði um skyldu til að tæma öll stjórnsýsluúrræði fyrir málshöfðun til dómstóla hafi verið lögmæt.

Þó kæruheimild sé til staðar er ekki þar með sagt að aðilinn sem kært er til hafi formlega séð völd til að hrófla við niðurstöðu hins. Dæmi um slíkt eru kærur til Mannréttindadómstóls Evrópu en úrlausnir dómstólsins eru ekki formlega séð taldar vera bindandi að íslenskum landsrétti.
Institut Mines-Télécom Business School

**Institut Mines-Télécom Business School** er evrópskur verslunarskóli með skólalóðir í París og Évry. Hann er stofnaður 1979. IMT BS var í 75. sæti meðal evrópskra verslunarskóla árið 2019 samkvæmt The Finanical Times. IMT BS býður einnig upp á doktorsnám (PhD nám), sem og  ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, CGE, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 7 500 hollvini (alumni).

## Tilvísanir


## Ytri tenglar
* Opinber vefsíða
David Ginola

**David Désiré Marc Ginola **  (fæddur 25. janúar 1967) í Gassin er franskur fyrrum leikmaður sem lék sem miðjumaður. Hann var mest áberandi sem leikmaður á ferlinum þegar hann spilaði með  Newcastle United, Tottenham Hotspur F.C. og PSG árin 1992-2000 . Ginola vann Ligue 1 með PSG árið 1994. Hann lék 17 leiki fyrir franska karlalandsliðið í knattspyrnu og skoraði í þeim 3 mörk.

## Utanvallar
Ginola giftist fyrisætunni Coraline árið 1991, þau eiga saman dæturnar Andreu og Cörlu og bjuggu saman í Saint Tropez í Suður-Frakklandi. Þau skildu og núna er hann giftur Maevu Denat og saman eiga þau eitt barn. 19. maí 2016 fékk Ginola hjartaáfall þegar hann var að spila fótbolta í góðgerðarleik. 30. maí sama ár var hann útskrifaður af spítala. 

## Félög
* Toulon (1985-1988)
* RC Paris (1988-1990)
* Stade Brestois 29 (1990-1992)
* Paris Saint-Germain (1992–1995)
* Newcastle United (1995-1997)
* Tottenham Hotspur (1997-2000)
* Aston Villa (2000-2002)
* Everton (2002)
Djúpadalsætt

**Djúpadalsætt** eru afkomendur Mera-Eiríks Bjarnasonar (1701-1758) og Helgu Ólafsdóttur (f. 1689) sem keyptu jörðina Djúpadal í Skagafirði árið 1733 og fluttu þangað 1734. Ættin situr jörðina ennþá.
Færilús

**Færilús** (melophagus ovinus) er sníkjudýr sem leggst á sauðfé. Hún var algeng á Íslandi fram á 20. öld, þegar tókst að útrýma henni með því að baða sauðfé.

„Lúsin“ er í raun vængjalaus fluga, brún að lit, loðin, 4-6 mm löng og með smátt höfuð. Hún hefur bitkjálka sem hún notar til að sjúga blóð úr kindum. Fæturnir sex eru sterkir og með klær á endum. „Lúsin“ lifir í ullinni, mest við háls, herðar og á kvið hýsilsins. Hvert dýr lifir í 4-6 mánuði og verpir 10-20 eggjum, einu í einu. Móðirin fóðrar hverja lirfu með eins konar mjólkurkirtli. Púpustig er 19-23 dagar að sumri en 20-36 dagar að vetri. Útbreiðslusvæði er mestöll Evrópa, þar á meðal Ísland og Færeyjar, auk Norðvestur-Afríku, Mongólíu, Norður-Indlands og fleiri svæða.

Fullorðin dýr eru drepin með böðun upp úr vatni og ýmsum efnum. Meðal lyfja eru ivermectin og pyrethrin. Meðferðina þarf að endurtaka á 3-4 vikna fresti vegna þess að púpan er ónæm fyrir eitrinu. Það hjálpar líka að rýja kindina fyrst, þar eð sníkillinn lifir í ullinni.

## Heimildir
* Erlingur Ólafsson 2017, Lúsflugnaætt 
* ** á ensku Wikipediu
Lærleggur

**Lærleggur** er lengsta bein í mannslíkamanum og er um 26% af hæð hverrar manneskju.

Hnúinn uppi til hægri er nefndum höfuð (*caput* á fræðimáli), ennfremur er talað um háls *collum* og meginhluta *corpus*. Minni hlutar nefnast *trochanter major, trochanter minor, epicondylus lateralis og medialis*.

## Heimildir
Stöðug bylting

**Stöðug bylting** er kenning sem vanalega er eignuð Lev Trotskíj og gengur í stuttu máli út á að í samfélagi sem er í aðalatriðum á stigi lénsveldis (eins og Rússland fyrir byltinguna 1917) sé hægt að hlaupa yfir borgaralegt stig í þjóðfélagsþróun og beint yfir í sósíalisma.
Fyrsta alþjóðasambandið

**Alþjóðasamtök verkalýðsins**, betur þekkt sem **Fyrsta alþjóðasambandið**, voru alþjóðasamtök ýmissa vinstrisinnaðra hópa og verkalýðsfélaga sem voru stofnuð á fundi í St. Martin's Hall í London árið 1864. Samtökin voru meðal annars stofnuð af róttæklingum frá Bretlandi, Póllandi, Ítalíu og Þýskalandi, sem seinna áttu eftir að skiptast í kommúnista, sósíalista og anarkista. Alþjóðasamtökin samanstóðu af hópum, samtökum og verkalýðsfélögum margra landa. Fyrsta þing þeirra var haldið í Genf í Sviss árið 1866. Á hátindi sínum höfðu samtökin alls um 8 milljónir manna innan vébanda sinna, að eigin sögn.

Klofningur varð árið 1872 vegna hugmyndarinnar um alræði öreiganna sem Karl Marx og fylgismenn hans héldu fram. Marx hafði þá gagnrýnt Parísarkommúnuna 1871 fyrir að hafa látið völdin of snemma í hendur kjörinna fulltrúa. Greidd voru atkvæði þar sem stefnan var samþykkt, en anarkistar mótmæltu. Anarkistar voru þá reknir úr samtökunum, en kommúnistar og aðrir sósíalistar héldu áfram.

Alþjóðasamtökin voru lögð niður 1876. Annað alþjóðasambandið var stofnað nokkrum árum síðar, eða 1889, af nokkrum hreyfingum sósíalista og kommúnista, en án þátttöku anarkista og syndikalista.
Ponsjó

**Ponsjó** (spænska: Poncho)
er axlarslá eða stutt skikkja. Slíkar slár eru hluti af hlífðarfatnaði sumra frumbyggjaþjóða í  Suður-Ameríku. Stundum er ponsjó einnig notað sem teppi.

Mynd:Peru_-_Cusco_-_traditional_Andean_dance_fiesta.jpg|litskrúðug ponsjó eru hluti af dansbúningi frumbyggjaættbálka í Perú
Mynd:Cyclist_wearing_a_yellow_rain_poncho_in_Shanghai,_China_--_June_2011.jpg|Regnslá
Jasmínbyltingin

**Jasmínbyltingin** getur átt við um:
* Byltinguna í Túnis, sem margir fjölmiðlar kölluðu jasmínbyltinguna.
* Arabíska vorið, hrinu mótmæla og byltinga sem hófst með byltingunni í Túnis og voru einnig saman kölluð jasmínbyltingin.
Blóðtappi

**Blóðtappi** eru kekkir sem stífla blóðflæði í æðum. Þeir  geta myndast á mismunandi stöðum í líkamanum. Blóðtappar í bláæðum geta myndast vegna hreyfingarleysis þegar vöðvapumpa sem dælir blóði til hjartans er ekki nógu virk og blóð staðnar í æð og myndar litla kekki meðfram æðaveggjum sem sem geta stækkað og síflað æðina. Slíkir blóðtappar eru ekki mjög hættulegir en ef þeir losna verður blóðrek (e. embolism) sem getur borist til hægri hliðar hjarta og þar til lungnaslagæðar en það getur verið banvænt. Blóðtappar geta einnig myndast í slagæðum vegna þess að fituútfellingar eða hörsl (e. plaque) safnast í veggi æða. Ef slíkar fituútfellingar losna getur blóðtappi myndast sem stíflar æð alveg eða að hluta. Það getur leitt til hjartaáfalls, heilablóðfalls og annarra æðasjúkdóma allt eftir staðsetningu blóðtappans.

Blóðtappar geta einnig myndast í hjarta í kjölfar gáttaflökts (e. arterial fibrillation) eða hjartaáfalls. Blóðtappar í fótum geta myndast bæði í slagæðum og bláæðum. Blóðtappar í bláæðum myndast oftast í fótum eða handleggjum og er einkenni þeirra meðal annars bólga, hita, roði og sársauki. Ef hins vegar blóðtappi myndast í slagæð í fæti verður ekki nóg blóðflæði til fótarins, tilfinning og hreyfigeta tapast og fóturinn hvítnar og þessu fylgja miklar kvalir.

## Heimildir
*
FM95BLÖ

**FM95BLÖ** er íslenskur útvarpsþáttur sem er á dagskrá á útvarpstöðinni FM957 á föstudögum frá klukkan 16 til 18. Aðalumsjónarmaður þáttarins er Auðunn Blöndal en hann ásamt Agli Einarssyni og Steinþóri Hróari Steinþórssyni sjá um þáttinn í dag. Þátturinn hefur verið á dagskrá síðan 2011.

## Saga þáttarins
Þættirnir hófu göngu sína í nóvember 2011 og voru í loftinu alla virka daga á milli klukkan 16 og 18. Í upphafi hafði Auðunn fasta meðstjórnendur með sér í þættinum. Á mánudögum var Björn Bragi Arnarsson með honum, á þriðjudögum var Sverrir Þór Sverrisson, á fimmtudögum var Hjörvar Hafliðason og á föstudögum var Egil Einarsson. Á miðvikudögum voru mismunandi gestir fengnir til að stýra þættinum með Auðunni.

Í nóvember 2013 var þáttunum breytt þannig að þeir voru aðeins í loftinu á föstudögum og voru umsjónarmennirnir Auðunn, Egill og Steinþór Hróar Steinþórsson. Þættirnir eru enn þann dag í dag í þeirri mynd.

Þann 13. maí 2022 héldu þremenningarnir upp á tíu ára afmæli þáttarins í Laugardalshöll.

## Blökastið
Árið 2021 byrjuðu Auðunn, Egill og Steinþór með hlaðvarpið *Blökastið*. Þættirnir koma út einu sinni í viku, á þriðjudögum, á hlaðvarpsveitunni Tal með gjaldi.
Hélène Laporte

**Hélène Laporte** (fædd 29. desember 1978 í Villeneuve-sur-Lot) er franskur stjórnmálamaður. Hún hefur setið á Evrópuþinginu fyrir frönsku Þjóðfylkinguna frá árinu 2019.
Þorsteinn Bachmann

**Þorsteinn Bachmann** (f. 25. október 1965) er íslenskur leikari. Þorsteinn var leikhússtjóri Leikfélags Akureyrar frá 2002 til 2006. Þorsteinn er giftur kvikmyndagerðarkonunni Göggu Jónsdóttur.
Þorsteinn var valinn besti leikari í aðalhlutverki á Edduverðlaunahátíðinni árið 2015 fyrir leik sinn í kvikmyndinni *[[Vonarstræti (kvikmynd)|Vonarstræti]]*.

## Ferill

### Kvikmyndir

### Sjónvarpsefni

### Tilvísanir
Bolti

**Bolti** er kúlulaga hlutur sem hefur margskonar notkunarmöguleika, þar á meðal í boltaíþróttum og boltaleikjum. Einnig gætu þeir verið notaður í djögl eða jafnvel í verkfræði. Áður fyrr var algengt að nota litla málmbolta sem hluta af skotföngum.
COBOL

**COBOL** (skammstöfun á „common business-oriented language“) er forritunarmál fyrir fallaforritun hannað fyrir notkun innan fyrirtækja. Það var fyrst útgefið árið 1959 og er enn í notkun þó það sé ekki nærrum eins vinsælt og áður fyrr. Málið sjálft byggist á skipunum sem líkjast enskri málfræði (til að mynda „MOVE x TO y“) en tölvunarfræðingar hafa lengi gagnrýnt það fyrir flókna og illskiljanlega uppsetningu.
Fortran

**Fortran** (áður **FORTRAN**, dregið af *Formula Translation*) er forritunarmál sem er talið henta einkum vel fyrir tölfræðilega og vísindalega útreikninga. Forritunarmálið var fyrst gefið út árið 1957 af IBM og nýtur enn vinsælda fyrir forrit sem keyra á í ofurtölvum. Það varð einnig grundvöllur ýmissa annarra forritunarmála, svo sem BASIC er byggði á FORTRAN II.
Gagnályktun

**Gagnályktun** er rökfræðileg ályktun sem felst í því að eftir atvikum megi einnig túlka staðhæfingu á þann veg að annað eigi við um önnur tilvik en þau sem staðhæfingin sjálf nær yfir. Dæmi um slíkt er að gagnálykta megi út frá fortakslausu skilyrði um tiltekinn lágmarksaldur til að afla sér ökuskírteinis að yngri einstaklingum sé óheimilt að afla sér þeirra.

Í lögfræði felur gagnályktun í sér að ályktað er að önnur regla eigi við um málsatvik en sú sem er til skoðunar.
Phil Collins

**Philip David Charles Collins** (fæddur 30. janúar 1951) er enskur trommuleikari, söngvari, lagahöfundur, og leikari. Hann var trommari og síðar söngvari í framsæknu rokksveitinni hljómsveitinni Genesis en hóf einnig árangursríkan sólóferil. Milli 1984 og 1990 átti hann 13 toppsmáskífur í Bandaríkjunum. Collins var einnig í djassrokksveitinni Brand X.

Hann er einn af eingöngu þremur tónlistarmönnum, ásamt Paul McCartney og Michael Jackson, sem hefur tekist að selja yfir hundrað milljón eintök á heimsvísu bæði innan og utan hljómsveitar. 

## Sólóskífur
*Face Value (1981)
*Hello, I Must Be Going! (1982)
*No Jacket Required (1985)
*...But Seriously (1989)
*Both Sides (1993)
*Dance into the Light (1996)
*Testify (2002)
*Going Back (2010)

## Tilvísanir
Réttmætisreglan

**Réttmætisreglan** er meginregla stjórnsýsluréttarins er felur í sér kröfu um að ákvarðanir stjórnvalda skuli vera studdar málefnalegum sjónarmiðum. Í íslenskum rétti gildir hún að jafnaði um allar ákvarðanir stjórnvalda óháð því hvort löggjafinn hafi falið þeim vald til að taka lögbundnar eða matskenndar stjórnvaldsákvarðanir, og einnig um ólögmæltar ákvarðanir.
Síamsköttur

**Síamsköttur** er kattardýr frá Tælandi (áður þekkt sem Síam). Þeir eru þekktir fyrir að vera ástúðlegir, mannfélagslegir, greindir, og gamansamir inn á fullorðinsárin samkvæmt Alþjóðlega Kattarsambandinu.
Skýrleikaregla stjórnsýsluréttarins

**Skýrleikaregla stjórnsýsluréttarins** er óskráð meginregla í lögfræði er setur kröfur um að efni úrlausna stjórnvalda skuli vera bæði ákveðið og skýrt. Öllum aðilum máls á því að vera ljós hver afstaðan er til réttinda og/eða skyldna þeirra í því máli, og eftir atvikum skýrt frá með ákveðnum hætti hvað fólk skuli gjöra eða ekki gjöra. Reglan er jafnframt talin ná yfir ýmis önnur samskipti stjórnvalda, svo sem við álitsumleitan og leiðbeiningar þeirra til aðila tiltekins máls eða almennar leiðbeiningar.
Þagnarskylda

**Þagnarskylda** er skylda aðila til að halda leynd yfir þeim upplýsingum sem þagnarskyldan nær yfir og getur ýmist byggt á lögum, samningi, eða öðrum réttarheimildum. Hún getur hvort sem er staðið sjálfstætt eða verið innifalin í öðrum skyldum, svo sem trúnaðarskyldu eða sem hluta af persónuvernd. Afleiðingar hennar geta meðal annars verið viðurlög, fjárbætur og/eða viðkomandi aðili verði fyrir álitshnekki. Til staðar gætu þó verið lagafyrirmæli sem aflétta þagnarskyldunni í ákveðnum tilvikum og jafnvel skyldað viðkomandi aðila til að láta af hendi upplýsingarnar af eigin frumkvæði, eins og tilkynningarskyldan þegar einhver telur líf eða heilbrigði barns vera í hættu.
Bob Hope

**Bob Hope** (fæddur **Leslie Townes Hope** þann 29. maí 1903, lést 27. júlí 2003) var bresk-bandarískur uppistandari, leikari, söngvari, dansari, íþróttamaður, og höfundur. Ferill hans stóð yfir í meira en 80 ár og var hann í meira en 70 kvikmyndum þar af 54 með honum í aðalhlutverki. Hann lauk ferli sínum árið 1997 og lést svo hundrað ára gamall að heimili sínu í Toluca Lake hverfinu í Los Angeles.
Universal Studios

**Universal Studios** (**US**) er bandarískt kvikmyndafyrirtæki og dreifingaraðili. Fyrirtækið er nú dótturfyrirtæki UIP sem er í eigu NBCUniversal.
La Rochelle Business School

**La Rochelle Business School** er evrópskur verslunarskóli með skólalóðir í La Rochelle. Hann er stofnaður 1988. La Rochelle BS var í 79. sæti meðal evrópskra verslunarskóla árið 2019 samkvæmt The Finanical Times. La Rochelle BS býður einnig upp á doktorsnám (PhD nám), sem og  ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, EQUIS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 17 500 hollvini (alumni).

## Tilvísanir


## Ytri tenglar
* Opinber vefsíða
Paramount Pictures

**Paramount Pictures** (**PPC**) er bandarískt kvikmyndafyrirtæki og dreifingaraðili. Fyrirtækið er nú dótturfyrirtæki UIP sem er í eigu ViacomCBS.
FK Bodø/Glimt

**FK Bodø/Glimt** er norskt knattspyrnufélag með aðsetur í Bodø. Liðið var stofnað þann 19. september 1916 og leikur í efstu deild í Noregi, sem heitir Eliteserien, og þeir eru ríkjandi meistarar. Bodø/Glimt urðu þrefaldir meistarar í Noregi þegar þeir unnu deildina árin 2020, 2021 og 2022. 

## Titlar
; Norska úrvalsdeildin (4): 2020, 2021, 2023, 2024

## Tenglar
* FK Bodø/Glimt
Jean Castex

**Jean Castex** (f. 25. júní 1965) er franskur stjórnmálamaður og fyrrverandi forsætisráðherra Frakklands. Hann var skipaður þann 3. júlí árið 2020 af Emmanuel Macron Frakklandsforseta.

## Æviágrip
Áður en Castex var skipaður forsætisráðherra var hann meðlimur í franska Lýðveldisflokknum og hafði verið bæjarstjóri smábæjarins Prades í Pýreneafjöllum. Castex starfaði sem ráðgjafi Nicolasar Sarkozy Frakklandsforseta og gegndi aðstoðarskrif­stofu­stjóra­stöðu í for­sæt­is­ráðuneyt­inu á stjórnartíð hans. Árið 2020 var Castex fenginn til að stýra afléttingu útgöngubanns vegna kórónaveirufaraldursins í Frakklandi. Hann hafði áður stýrt neyðaráætlun vegna fuglaflensufaraldursins í Frakklandi.

Þann 3. júli árið 2020 skipaði Emmanuel Macron Frakklandsforseti Castex forsætisráðherra Frakklands eftir að Édouard Philippe baðst lausnar ásamt ríkisstjórn sinni. Stjórnarskipti höfðu legið í loftinu um nokkurt skeið og Macron hafði gefið í skyn að hann vildi breyta um áherslur á síðustu tveimur árum kjörtímabils síns. Castex var lítt þekktur þegar hann var skipaður en þótti hafa breiðari skírskotun á pólitíska litrófinu en forveri sinn og meðal annars eiga í betra sambandi við stéttarfélög.

Castex sagði af sér í maí 2022, eftir að Macron vann endurkjör í forsetakosningum mánuðinn á undan. Hann sagði tíma sinn í landsmálunum vera liðinn. Élisabeth Borne varð nýr forsætisráðherra.

## Tilvísanir
Afnotaréttur

**Afnotaréttur** er réttur handhafa hans, byggðum á óbeinum eignarréttindum, til að hagnýta eign sem er í eigu annars aðila. Þekkt dæmi um réttarsamband sem byggist á afnotarétti eru leigusamningar, grunnleigusamningar og erfðafestusamningar.
Endurreisnarstíflan

**Endurreisnarstíflan í Eþíópíu** (á ensku Grand Ethiopian Renaissance Dam, skammstafað **GERD**) er vatnsaflsvirkjun sem stíflar ána Bláu Níl sem fellur í Níl. Langvinnar deilur hafa verið milli ríkisstjórna Eþíópíu annars vegar og Egyptalands og Súdan hins vegar um stífluna vegna hugsanlegs vatnsskorts af völdum stíflunnar. Smíði stíflunnar hófst árið 2011.
Stíflan er í Benishangul-Gumuz héraðinu í Eþíópíu um það bil 15 km fyrir austan landamæri við Súdan. Áætluð stærð virkunarinnar er  6.45 GW og verður stíflan stærsta vatnsaflsvirkjun í Afríku þegar hún verður tilbúin og sjöunda stærsta vatnsaflsvirkun jarðar.
## Tenglar
* Ethiopia begins filling Grand Renaissance dam on Blue Nile(Aljazeera.com 15. júlí 2020)
* Nile Dam row: Egypt and Ethiopia generate heat but no power (BBC News, 10. júlí 2020)
* Eþíópíumenn slíta viðræðum vegna vatnsaflsvirkjunar  (Fréttablaðið 27. mars 2020)
Grunnleigusamningur

**Grunnleigusamningur** er leigusamningur sem leigusali gerir við leigutaka sem veitir hinum síðarnefnda heimild til að bæta við og viðhalda eigin mannvirkjum á lóðinni. Á Íslandi er þetta leiguform algengast í þéttbýlum en í þeim tilvikum er jafnan sveitarfélagið eigandi jarðarinnar og íbúar þeirra leigutakarnir. Leigutökunum er óskylt að afla sér leyfis leigusalans til að framselja samningnum til annars leigutaka nema um annað hafi verið samið, ólíkt því sem á við um marga venjulega leigusamninga.

Leigutíminn, leigugreiðslur og aðrir nánari skilmálar ráðast af hverjum grunnleigusamningi fyrir sig en að oft spannar leigutíminn 50 ár eða lengra tímabil. Í tilviki sveitarfélaganna er litið svo á að meginreglur stjórnsýsluréttarins leiði til þess að sérstök ástæða þurfi að liggja að baki uppsögnum sveitarfélaga á þeim samningum, en í framkvæmd er ágætlega sjaldgæft að slíkt gerist þegar leigutakinn er í skilum.
Bindi

**Bindi** er löng flík sem karlmenn klæðast (og þá yfirleitt með skyrtu), frekar en konur (þó konur nota meira og meira klæðnað sem oft var frekar tengur við karlmenn). Það er venjulega bundið um háls viðkomandi með hnút að framan. Uppruninn í Evrópu er venjulega rakinn til króatískra hermanna á Frakklandi í þrjátíu ára stríðinu (1618-1648) sökum áhuga Parísarbúa á klæðnaðnum.

Karlmenn á vesturlöndum klæðast oft jakkafötum, og þá oft með bindi til spari eða í vinnu. En það er líka þekkt andstaða við bindi (og jafnvel jakka og jakkaföt), t.d. á vinnustöðum (og hjá ákv. kristnum söfnuðum), oft leyft að sleppa bindi, á stöðum þar sem notkun binda var áður skylda, en t.d. enn mikið notuð af bankastarfsmönnum og lögfræðingum (en t.d. bannað að nota af starfmönnum IKEA). Ákveðnir stjórnmálamenn á vesturlöndum eru á möti bindum, sem annars er hefðbundinn klæðnaður, ef ekki skyldubundinn klæðnaður fyrir karlmenn, t.d. á Alþingi). Richard Branson er líka þekktur fyrir andstöðu sína við bindi, og líka andstaða við í Íran, klerkastjórnin telur þau merki um ofríki Evrópu.
Andrómeda (stjörnuþoka)

**Andrómeda** (einnig þekkt sem **Messier 31**, **M31** eða **NGC 224**) er stjörnuþoka nefnd eftir Andrómedu, dóttur Kefeifs og Kassíepeiu. Hún er um það bil 2,5 milljón ljósár frá Jörðinni og næsta stjörnuþoka við Vetrarbrautina.
Endurskoðunarréttur Evrópusambandsins

**Endurskoðunarréttur Evrópusambandsins** var stofnaður árið 1975 í Lúxemborg og er sú stofnun innan Evrópusambandsins sem endurskoðar reikninga ESB. Þrátt fyrir nafnið er ekki um að ræða dómstól heldur sjálfstæða einingu innan framkvæmdarvalds sambandsins. Hlutverk Endurskoðunarréttarins er að fara yfir reikninga ESB til að tryggja að fénu sé rétt og vel varið og veitir einnig óbindandi umsagnir í löggjafarferlinu ef um er að ræða löggjöf er snýr að fjármálum.
Brúnn

**Brúnn** er litur sem er samblanda af rauðu og grænu ljósi í RGB en brún málning er að jafnaði fengin með því að bæta svörtum lit við appelsínugulan. Samkvæmt skoðanakönnunum í Evrópu og Bandaríkjunum er brúni liturinn sístur allra lita meðal almennings en hann er oftast tengdur við einfaldleika, ryð og fátækt.
Bleikur

**Bleikur** er fölari útgáfa af rauða litnum. Samkvæmt skoðanakönnunum í Evrópu og Bandaríkjunum er bleiki liturinn oftast tengdur við yndisleika, kurteisi, tilfinningarnæmi, blíðu, sætleika, æsku, kvenleika og rómantík.
Chuck Berry

**Charles Edward Anderson Berry** (18. október 1926 - 18. mars 2017), betur þekktur sem **Chuck Berry**, var bandarískur söngvari og lagahöfundur. Þekktastur er hann fyrir framlag sitt til rokk og róls tónlistarstefnunnar og hlaut fyrir það viðurnefnið „Father of Rock and Roll“. Ferill hans hófst árið 1955 og lauk svo árið 2017 með andláti hans.
Blágrænn

**Blágrænn** er litur fenginn með því að fjarlægja rauða litinn úr hvítu ljósi. Hann er einn af stofnlitum CMYK litakerfisins.
Fjólublár

**Fjólublár** er litur sem er á milli rauðs og blás og er við enda hinnar sjáanlegu bylgjulengda. Hann er á milli blás og purpura á litahjólinu. Hann er einn af sjö litum sem Isaac Newton skrásetti þegar hann skipti niður bylgjulengdum sjáanlegs ljóss árið 1672. Nafn litarins er líklega dregið frá fjólum.
Campanula alaskana

***Campanula alaskana*** er tegund af klukkuætt (Campanulaceae), ættuð frá norðvestur Norður-Ameríku (Aleut-eyjar, Alaska, Yukon, Breska-Kólumbía, Washington). Henni var fyrst lýst af Asa Gray 1886 sem *[[Campanula rotundifolia]]* var. *alaskana* og gerð að tegund af William Wright 1918.

## Tilvísanir
Fáni Belís

**Fáni Belís** er tvílitur fáni með rauðum láréttum röndum efst og neðst ásamt skjaldarmerki í miðjunni. Fáninn tók gildi 21. september 1981, þegar Belís fékk sjálfstæði frá Bretlandi.

Fáninn er lítið breytt útgáfa af fána Breska Hondúras, sem Belís hét á meðan það var nýlenda. Eini munurinn er að tveimur rauðum strípum var bætt við efst og neðst.

Í miðjunni á fánanum er skjaldarmerki Belís. Hæð á móti breidd er 2:3.
Rósastari

**Rósastari** (fræðiheiti *Pastor roseus*) er spörfugl af staraætt. Rósastari  er sjaldgæfur flækingsfugl á Íslandi og hefur sést meðal annars í Vestmannaeyjum, Garðinum og Suðursveit. Rósastari sást fyrst á Íslandi í Öræfum árið 1934. Heimkynni rósastara eru í Litlu-Asíu, við Svartahaf og austan við það. Rósastarar eru mjög félagslyndir og safnast oft saman í stóra hópa. Flokkar rósastara fara stundum um Evrópu.

## Tengill

* Litfagur rósastari á Stakkagerðistúni (Mbl. 17. júlí 2020)

## Heimildir
Aðjunkt

**Aðjunkt** (oft ritað **aðjúnkt**) er á Íslandi fastráðinn stundakennari við háskóla. Þeir fást aðallega við kennslu frekar en rannsóknir. 

Orðið kemur frá latínu og merkir „sá sem tengist einhverju“ (þ.e.a.s. háskólanum).

Stöðunni svipar til hinu bandaríska ''adjunct professor'', en hún er óskyld danska titlinum ''adjungeret professor'', sem er nokkurs konar heiðurstitill.

## Tilvísanir
Dósent

**Dósent** er staða innan margra evrópskra háskóla. Á Íslandi er dósent háskólakennari sem hefur lægri stöðu en prófessor en hærri stöðu en lektor, og svipar þar með til hins breska titils *[[:en:Reader (academic rank)|reader]]* eða hins bandaríska *[[:en:Associate professor|associate professor]]*. 

Orðið kemur frá hinu latneska *docēre* (að kenna).
Stíflisdalsvatn

**Stíflisdalsvatn** er lítið stöðuvatn norð-vestur af Þingvallavatni, í 35 km fjarlægð frá Reykjavík. Flatarmál þess er 1,65 km². Mesta dýpi er 30 metrar og það liggur í 178 m hæð yfir sjávarmáli. Í vatnið renna árnar Kjálká og Mjóadalslækur og aðrar minni ár en frá því rennur Laxá í Kjós.
Stórkrabbar

**Stórkrabbar** (fræðiheiti: *Malacostraca*) eru sá stærsti af sex flokkum krabbadýra, með um 40.000 núlifandi tegundir í 16 ættbálkum. Líkamar stórkrabba eru mjög fjölbreyttir, en til þessa flokks teljast meðal annars vatnakrabbar, humrar, krabbar, rækjur, ljósáta, gráloddur, marflær, og margar aðrar óþekktari tegundir. Stórkrabbar finnast alls staðar í hafi og líka sum staðar í ferskvatni og á þurru landi. Þeir hafa liðskipta líkama sem settir eru saman úr 20 (sjaldnar 21) liðum, og skiptast í höfuð, frambol og afturbol.
Sérstöðuhyggja

**Sérstöðuhyggja** er sú skoðun að tiltekin lífvera, land, samfélag, stofnun, hreyfing, tímabil, eða einstaklingur, sé sérstæð (einstök eða óvenjuleg). Oftast felur þessi skoðun í sér hugmynd um yfirburði á einhverjum sviðum. Sérstöðuhyggja er einkum tengd við þjóðernishyggju Johann Gottfried Herder og Johann Gottlieb Fichte sem boðuðu að þjóðir þróuðu með sér sérstæða menningu, hefðir og tungumál, sem mynduðu þjóðarsál, en sérstöðuhugmyndir hafa komið fram á mörgum tímum og í ýmsu samhengi sem ekkert hefur með þjóðir að gera. Dæmi um guðs útvalda þjóð með vísun í tiltekna trúarhópa eru fjölmörg, og í sagnfræði eru dæmi um að tiltekin samfélög hafi verið talin sérstæð í sögunni, eins og til dæmis Grikkland hið forna, Rómaveldi eða Flórens á tímum endurreisnarinnar. Bandarísk sérstöðuhyggja og norræn sérstöðuhyggja eru dæmi um hugmyndir af þessu tagi með ólíkar birtingarmyndir.
Blökkumaur

**Blökkumaur** (fræðiheiti: *Lasius niger*) eru félagsskordýr sem tilheyra ættbálki æðvængja líkt og vespur og býflugur. Þeir eru ein algengasta tegund maura í Evrópu og nær útbreiðslan langt norður eftir Skandinavíu. Hann finnst þar í skógum, engjum og heiðum, oft undir steinum. Einstaka sinnum setjast þeir að í einangrun í veggjum eða fúnu trévirki í húsum. 
Tegundin hefur einnig hefur fundist árlega frá 2002 á Íslandi og fyrst árið 1994 samkvæmt Náttúrufræðistofnun.

Tegundinni hefur verið skipt í tvær; *L. niger*, sem finnst á opnum svæðum; og *L. platythorax*, sem er í skóglendi. 

## Fæða
Blökkumaur nærist helst á hunangsdögg, sem nýtist sem orkuupspretta. Til vaxtar lirfanna safna þeir mikilu magni smáskordýra og lirfa. Þörfin fyrir sykur sem næringu veldur að þeir sækja í sæta matvöru sem manneskjur éta: ávexti, sultur, saft og önnur sætindi.

Mynd:Lasius Niger winged queen.jpg|Drottning með vængi
Mynd:Lasius Niger wingless queen.jpg|Vængjalaus drottning
Mynd:Queen Lasius niger with eggs and cocoons.jpg|Drottning með egg og púpur
Mynd:Lasius.niger3.-.lindsey.jpg|Vinnumaurar


## Viðbótarlesning
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 bls. ISBN 978-91-88506-78-8
* Ervik, Kenneth. 2003. *Effektiv bekjempelse av maur*. Tønsberg skadedyrkontroll. 81 bls. ISBN 9788299665902

## Tilvísanir
Ævintýrabækurnar

**Ævintýrabækurnar** eru bókaröð eftir breska barnabókahöfundinn Enid Blyton. Aðalsöguhetjurnar eru fjögur 11-12 ára börn sem í íslenskri þýðingu Sigríðar Thorlacius heita Jonni, Anna, Finnur og Dísa. Ein af persónum bókanna er páfagaukurinn Kíkí. Ævintýrabækurnar eru átta og komu út frá 1944 til 1955. Kápumyndir eru eftir Stuart Tresilian.

#*Ævintýraeyjan* (*The Island of Adventure*) (1944; ísl. þýð. 1950)
#*Ævintýrahöllin* (*The Castle of Adventure*) (1946; ísl. þýð. 1951)
#*Ævintýradalurinn* (*The Valley of Adventure*) (1947; ísl. þýð. 1952)
#*Ævintýrahafið* (*The Sea of Adventure*) (1948; ísl. þýð. 1953)
#*Ævintýrafjallið* (*The Mountain of Adventure*) (1949; ísl. þýð. 1954)
#*Ævintýraskipið* (*The Ship of Adventure*) (1950; ísl. þýð. 1956)
#*Ævintýrasirkusinn* (*The Circus of Adventure*) (1952; ísl. þýð. 1955)
#*Ævintýrafljótið* (*The River of Adventure*) (1955; ísl. þýð. 1957)
Lektor

**Lektor** er staða innan margra evrópskra háskóla. Á Íslandi er lektor lægsta gráða fastráðinna háskólakennara, á eftir lektorum koma dósentar og prófessorar. Starfsheitinu svipar til hins bandaríska *[[:en:Assistant professor|assistant professor]]*.

Orðið kemur frá latínu og merkir „sá sem les“.

## Tilvísanir
Peter Beardsley

**Peter Andrew Beardsley** (fæddur 18. janúar 1961 í Hexham,
Norðymbralandi) er enskur fyrrum knattspyrnumaður, hann er þekktastur fyrir tíma sinn hjá Newcastle og Liverpool, þó hann hafi spilað fyrir fleiri lið á ferlinum ásamt því að hafa spilað 59 landsleiki fyrir enska landsliðið.

## Félög
* Charlise United (1979-1982)
* Vancouver Whitecaps FC (1982)
* Manchester United (1982–1983)
* Vancouver Whitecaps FC(1983)
* Newcastle United  (1983-1987)
* Liverpool (1987-1991)
* Everton (1991-1993)
* Newcastle United (1993-1997)
* Bolton Wanderers (1997-1998)
* Manchester City (1998) (Á láni)
* Fulham (1998)
* Hartlepool United(1998-1999)
* Melbourne Knights(1998-1999)

## Titlar
* Enska úrvalsdeildin 1988, 1990
* Bikarmeistari 1989
* Charity Shield 1988, 1989, 1990
514

**514** (DXIV í rómverskum tölum) var 14. ár 6. aldar og hófst á miðvikudegi, samkvæmt júlíska tímatalinu. Á þeim tíma var það þekkt í Rómaveldi sem **ræðismannsár Cassiodorusar**, eða sem árið **1267 ''ab urbe condita**''. Það hefur verið þekkt sem árið 514 frá því snemma á miðöldum þegar Anno Domini-timatalið var tekið upp.

## Atburðir
* 20. júlí - Hormisdas varð páfi.
* Herforinginn Vitalíanus réðist gegn Konstantínópel. 200 skip úr höfnum í Svartahafi lokuðu innsiglingunni í höfn borgarinnar. Keisarinn Anastasíus 1. óttaðist uppþot og ákvað að semja við Vitalíanus.
* Vitalíanus tekur við lausnargjaldi upp á 5.000 pund gulls fyrir að láta Flavíus Hypatíus, frænda keisarans, lausan. Vitalíanus hörfaði aftur til Neðri Móesíu.
* Cissa frá Sussex varð konungur Suður-Saxa við lát föður síns.
* Beopheung varð konungur ríkisins Silla í Kóreu.

## Fædd

## Dáin
* 19. júlí - Symmakus páfi.
Alpaklukka

***Campanula pulla*** er tegund af klukkuætt (Campanulaceae), ættuð frá Alpafjöllum. 


Campanula pulla Wurzeralm.jpg


## Tilvísanir
Hólaklukka

***Campanula collina*** er tegund af klukkuætt (Campanulaceae), ættuð frá Kákasus til Armeníu og Tyrklands. 


File:Campanula collina 1.JPG
File:Campanula collina 2.JPG
File:Campanula collina.JPG


## Tilvísanir
Skriðklukka

***Campanula rapunculoides*** er tegund af klukkuætt (Campanulaceae), ættuð frá Evrópu til vestur Síberíu. Hún hefur villst úr ræktun í N-Ameríku og er talin verulegt illgresi þar vegna þess hve skriðul hún er.

Ræturnar eru næringarríkar og hefur hún því fyrrum verið ræktuð.
## Myndir

File:Campanula rapunculoides Sturm60.jpg|Teikning af *Campanula rapunculoides* (til vinstri) úr Deutschlands Flora in Abbildunge (1796)
File:Campanula rapunculoides HRM2.JPG|Planta af *Campanula rapunculoides*
File:Campanulaceae - Campanula rapunculoides-5.JPG|Nærmynd af blómum af *Campanula rapunculoides*
File:Campanulaceae - Campanula rapunculoides-1.JPG|
File:Campanulaceae - Campanula rapunculoides.JPG|Blöð af *Campanula rapunculoides*


## Ytri tenglar
* Den virtuella floran
*  Carl Lindman, Bilder ur Nordens flora (andra upplagan, Wahlström och Widstrand, Stockholm 1917–1926)
* Biolib
* Plants.usda 
* Wildflowers of Ontario 
* Ontario Weeds: Creeping bellflower , Ontario Ministry of Agriculture
* Missouri Plants
* Kew Plant List 

## Tilvísanir
Ætibláklukka

***Ætibláklukka***, einnig nefnd ***ætiklukka*** eða ***næpuklukka***, (fræðiheiti: *Campanula rapunculus*) er tvíær tegund af klukkuætt (Campanulaceae). 

## Útbreiðsla
*Campanula rapunculus* vex í V-Asíu, N-Afríku og mestallri Evrópu, að frátöldu Íslandi, Írlandi og Noregi. Hún er ílend í Svíþjóð, Danmörku og Bretlandi. Tegundin var áður víða ræktuð vegna blaðanna, sem eru notuð eins og spínat, og steinseljulíkrar rótarinnar sem var notuð eins og radísur.

## Myndir

File:Campanula rapunculus L ag1.jpg|Vatnslitamynd af *Campanula rapunculus*
File:Campanulaceae - Campanula rapunculus.JPG|Blóm af *Campanula rapunculus*
File:Campanulaceae - Campanula rapunculus-5.JPG|
File:Campanula rapunculus Closeup SierraMadrona.jpg|
File:Campanula rapunculus W.jpg|
File:Campanulaceae - Campanula rapunculus-6.JPG|
File:Campanulaceae - Campanula rapunculus-3.JPG|Blað af *Campanula rapunculus*


## Tilvísanir
Ex officio

**Ex officio** er lögfræðilegt hugtak á latínu sem merkir lauslega „í krafti embættisins“. Venjulega er því beitt við málsmeðferð innan stjórnsýslunnar og dómstóla þar sem athygli er vakin á að úrlausnaraðilinn geti tekið tiltekna ákvörðun upp á sitt sjálfsdæmi, óháð því hvort málsaðili veki athygli á því eður ei. Þá er hugtakið einnig notað til að vísa til einstaklings sem gegnir tiltekinni stöðu í krafti þess að hann gegni annarri stöðu. Hugtakið er talið eiga sér rætur í Rómarrétti.
Smárinn (hverfi)

**Smárinn** er 3ja elsta hverfi Kópavogs og það fyrsta sem var skipulagt í heild sinni. Hverfið afmarkast af Kópavogslæk í norðri, Hafnarfjarðarvegi í vestri, Arnarnesvegi í suðri og Reykjanesbraut í austri.

Hverfið samanstendur af 4 svæðum, íbúabyggðin efri-Smárar sem er á Nónhæð, íbúabyggðin neðri-Smárar eða L-smárar sem eru í Kópavogsdal, atvinnusvæðinu H-smárar á Nónhæð og svo Dalvegi sem er í Kópavogsdal. Uppbygging hófst 2019 í H-smárum þar sem íbúabyggð bætist við neðarlega.

Það er fámennast af 5 hverfum Kópavogsbæjar og í því eru 2 leikskólar (Arnarsmári og Lækur), 1 grunnskóli (Smáraskóli), heilsugæslustöð (Hvammur) og atvinnustarfsemi. Í hverfinu er stærsta verslunarmiðstöð Íslands Smáralind, Norðurturninn, hæsta bygging landsins Smáratorg 3 og margvísleg atvinnustarfsemi í H-smárum og á Dalvegi. Aðalstöðvar Breiðabliks eru í hverfinu sem og Kópavogsvöllur, knattspyrnuhúsið Fífan og íþróttahúsið Smárinn.

## Tilvísanir
Grár

**Grár** er litur sem er nákvæmlega á milli svarts og hvíts á litaskalanum. Samkvæmt skoðanakönnunum í Evrópu og Bandaríkjunum er grái liturinn almennt tengdur við hlutleysi, samræmi, leiðindi, óvissu, háan aldur, afskiptaleysi, og lítillæti, en eingöngu 1% svarenda völdu þann lit sem uppáhaldslitinn sinn.
Wycombe Wanderers

**Wycombe Wanderers** er enskt knattspyrnulið frá High Wycombe, Buckinghamshire, Englandi. Félagið hefur verið í neðri deildum gegnum tíðina en komst í ensku meistaradeildina árið 2020. Liðið féll í League One eftir tímabilið 2020-2021.
The Hawthorns

**The Hawthorns** er knattspyrnuvöllur liðsins West Bromwich Albion og tekur 26.688 í sæti. Hann hefur verið heimavöllur liðsins frá árinu 1900.
High Wycombe

**High Wycombe**, einnig kallaður **Wycombe** er gamall markaðsbær í Buckinghamshire, Englandi, við ána Wye. Hann er um 47 km norðvestur af London. Íbúar voru um 125.000 árið 2016 og er Wycombe stærsta þéttbýli í Buckinghamshire utan Milton Keynes. Húsgagnagerð gerði bæinn frægan á 19.öld. Wycombe Wanderers er knattspyrnulið bæjarins.
Listi yfir Íslenska aðstæðukomedíuþætti

Eftirfarandi er **listi yfir Íslenska [[Aðstæðukomedía|aðstæðukomedíuþætti]]** (eða sitcomþætti)**,** listin er ekki tæmandi.
Síberíuklukka

***Síberíuklukka*** (fræðiheiti: *Campanula sibirica*) er tvíær tegund af klukkuætt (Campanulaceae). Hún vex aðallega í suðaustur Evrópu til vestur Síberíu. 


File:Campanula sibirica.jpg
File:Curtis's botanical magazine (No. 659) (8318320012).jpg
File:Campanula sibirica subsp. sibirica sl1.jpg
File:Campanula sibirica 4 RF.jpg


## Tilvísanir
Fornbókabúðin

**Fornbókabúðin** voru íslenskir aðstæðukomedíuþættir, leikstýrðir af Jóhanni Sigurðarsyni, sýndir á Stöð 2 árið 1997 í 16 þáttum. Þættirnir fjölluðu um Rögnvald og Björn, félagar sem áttu búðina saman. Inn til þeirra rákust vinir og vandamenn og fleira fólk. Höfundar handrits voru Jóhann Sigurðarson (sem einnig var leikstjóri) og Guðmundur Ólafsson sem einnig leikur aðalhlutverkið ásamt Ingvari E. Sigurðssyni, Eddu Heiðrún Backman, Steini Ármanni Magnússyni og Ladda. Fleiri leikarar voru Hjálmar Hjálmarsson, Ólafía Hrönn Jónsdóttir, Bergur Þór Ingólfsson, Hinrik Ólafsson, Sigurður Skúlason, Vigdís Gunnarsdóttir, Bessi Bjarnason, Elva Ósk Ólafsdóttir, Þröstur Leó Gunnarsson, Helga Braga Jónsdóttir, Magnús Ólafsson, Steinunn Ólína Þorsteinsdóttir og Magnús Ragnarsson. Fyrsti þátturinn fór í loftið þann 26. mars 1997. Þáttaröðin var framleidd af SagaFilm og var styrkt af Menningarsjóði útvarpsstöðva.
Jóhann Sigurðarson

**Jóhann Sigurðarson** (f. 21. apríl 1956) er íslenskur leikari.

## Tengill

* Jóhann Sigurðarsson á Internet Movie Database
* Jóhann Sigurðarsson  á Kvikmyndavefnum
Jeffrey Ross Gunter

**Jeffrey Ross Gunter** er bandarískur viðskiptamaður, húðsjúkdómafræðingur og fyrrverandi sendiherra Bandaríkjanna á Íslandi.

## Menntun
Gunter útskrifaðist með BA-gráðu í sálfræði frá Kaliforníuháskóla í Berkeley árið 1983 og hlaut læknisgráðu frá Keck-læknaskólanum í Kaliforníuháskóla í Suður-Kaliforníu árið 1987.

## Starfsferill
Gunter er stofnandi Jeffrey Ross Gunter, MD, Inc., sem býður upp á læknaþjónustu fyrir húðsjúkdóma í vesturhluta Bandaríkjanna. Gunter var einnig prófessor í klínískri læknisfræði við Keck-læknaskólann í Kaliforníuháskóla í Suður-Kaliforníu.

Gunter er meðlimur í framkvæmdastjórn Gyðingasambands Repúblikanaflokksins.

Frá árinu 2004 hefur Gunter veitt ýmsum þing- og forsetaframboðum Repúblikanaflokksins rausnarlega fjárstyrki. Árið 2016 styrkti hann meðal annars fjáröflunarsjóð forsetaframboðs Donalds Trump um samtals 100.000 Bandaríkjadollara.

Þann 23. maí árið 2019 útnefndi Donald Trump Bandaríkjaforseti Gunter sem sendiherra Bandaríkjanna á Íslandi. Sendiráð Bandaríkjanna hafði þá verið sendiherralaust í eitt og hálft ár. Gunter afhenti Guðna Th. Jóhannessyni forseta Íslands erindisbréf sitt þann 2. júlí 2019. Öldungadeild Bandaríkjaþings staðfesti útnefningu Gunters sem sendiherra þann 24. maí 2019.

Þann 26. júlí árið 2020 bárust fréttir af því að Gunter hefði meðal annars beðið um leyfi til að bera skotvopn og klæðast vesti sem gæti varið hann fyrir hnífstunguárásum og óskað eftir brynvörðum bíl þrátt fyrir að Ísland hafi verið metið öruggasta ríki heims af bandarísk-áströlsku Efnahags- og friðarstofnuninni síðustu 11 árin.

Gunter lauk störfum sem sendiherra þann 20. janúar 2021, sama dag og Donald Trump lét af forsetaembætti.

## Tilvísanir
Vallarklukka

***Vallarklukka*** (fræðiheiti: *Campanula patula*). er skammlíf til tvíær tegund af klukkuætt (Campanulaceae). Hún vex í Evrópu yfir í vestur Síberíu. 


File:Campanula patula 2.jpg
File:Campanula 734317659.jpg
File:Wiesen-Glockenblume (Campanula patula).jpg
File:Illustration Campanula patula0.jpg


## Tilvísanir
Fagurklukka

***Fagurklukka*** (fræðiheiti: *Campanula persicifolia*) er fjölær tegund af klukkuætt (Campanulaceae). Hún vex aðallega í suður Evrópu. 


File:CAMPANULA PERSICIFOLIA - LLANERA - IB-385 (Campaneta blava).JPG
File:Perzikbladklokje3.jpg
File:Fleur 4 - VTdJ.JPG
File:Campanula persicifolia Tehumardi Saaremaa.jpg
File:Harebell 160605 kpjas.jpg


## Tilvísanir
Útvarp Saga

**Útvarp Saga** er frjáls og óháð íslensk útvarpsstöð sem byggir dagskrá sínna nánast eingöngu á talmálsdagskrá 24. tíma á sólarhring.

Útvarp Saga var stofnuð árið 1999 af Norðurljósum sem þá var í eigu Jóns Ólafssonar athafnarmanns. Í upphafi var dagskrá stöðvarinnar lögð undir íslenska tónlist. Stefnunni var umbreytt árið 2002 þegar Útvarp Saga varð að talmálstöð. Árið 2003 keypti starfsfólkið Ingvi Hrafn Jónsson, Arnþrúður Karlsdóttir, Sigurður G. Tómasson og Hallgrímur Thorsteinsson stöðina af Norðurljósum. Árið 2003 stóð Arnþrúður eftir ein sem eigandi stöðvarinnar, eftir að hafa keypt þá félaga út úr félaginu. Arnþrúður hefur verið 100% eigandi í tæpa tvo áratugi og er að hefja 20. starfsárið sitt sem útvarpsstjóri. Arnþrúður Karlsdóttir er ein kvenna á Íslandi sem hefur verið eigandi og rekið ljósvakamiðil. Arnþrúður er menntaður viðskiptalögfræðingur MBL, ásamt því að vera blaða-og fréttamaður. x.phil. í heimspeki og fjölmiðlafræði, frá erlendum háskólum. 

Deilur hafa gjarnan verið í kringum Útvarp Sögu, bæði hvað varðar dagskrá og rekstur. Þá hefur Útvarp Saga staðið í deilum við Póst- og fjarskiptastofnun um útsendingartíðni. Árið 2019 var Arnþrúður dæmd til að greiða 3,3 milljónir auk dráttarvaxta til aðdáanda stöðvarinnar. Deilt hafði verið um hvort fjármunir sem Arnþrúður fékk hefði verið styrkur eða lán.

## Tenglar
* Heimasíða Útvarps Sögu
## Tilvísanir